25
Bildad ena hereva ihaloina
1 Bena Bildad, tau Suhi, e haere, eto:
2 Lohia siahuna bona magigina na Dirava enai;
ia ese maino e karaiamu, ena guba dorivanai.
3 Ta ese iena tuari oreadia baine duahidia diba a?
Tau ta latanai ena diari se taramu a?
4 Benaini, taunimanima na ede baine maoromaoro toma Dirava vairanai?
Hahine bogana amo e vara tauna na ede baine ḡoevaḡoeva toma?
5 A itaia, ia vairanai hua na asi diarina,
bona hisiu na dia ḡoḡoeva-ḡoḡoeva;
6 a idia ese taunimanima e hereaiamu; ia na uloulo mo;
bona taunimanima natuna na biluga mo.