100
1 Tanobada idoinai, Iehova ba moale hisi dae henia.
2 Iehova isiaina ba lao heni mai moalemui ida,
ia vairanai baoma mai anemui ida.
3 Umui ba diba Iehova na Dirava.
Ia ese e karada, ita na iena;
ita na ia besena, bona ena heubu mamoedia.
4 Ena ikoukou ai ba raka vareai mai hahenamomui ida,
ena dubu ai danu mai anemui ida
ia ba hanamoa, ia ladana ba imodaia.
5 Badina be Iehova na namo;
ena hebogahisi na e hesiriu hanaihanaimu,
bona ena heabidadama ela bona uru iboudiai.